

51500 Krk, Vinogradska 3

tel. 051 221-400, 221-420

E-mail: srednja-skola-krk@ri.t-com.hr

web: [www.ss-hrvatskikraljzvonimir-krk.skole.hr/](http://www.ss-hrvatskikraljzvonimir-krk.skole.hr/)

IBAN HR5324020061100108763 Erste banka

KLASA: 035-05/22-01/01

URBROJ: 2142-10-01-22-82

Krk, 27. rujna 2022. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka 5. i 6. Pravilnika o načinu i postupku zapošljavanja Srednje škole Hrvatski kralj Zvonimir raspisuje dana 27. rujna 2022. godine:

**NATJEČAJ**

**za popunu radnih mjesta**

**1. Administrativni koordinator u sklopu provedbe projekta „RCK RECEPT- Regionalni centar profesija u turizmu“- 1 izvršitelj/ica na određeno nepuno radno vrijeme (8/40 sati tjedno)- za vrijeme trajanja projekta**

**2. Koordinator projektnih aktivnosti u sklopu provedbe projekta „RCK RECEPT- Regionalni centar profesija u turizmu“- 1 izvršitelj/ica na određeno nepuno radno vrijeme (12/40 sati tjedno)- za vrijeme trajanja projekta**

Uz opće uvjete za zasnivanje radnog odnosa, sukladno Zakonu o radu, kandidati moraju ispunjavati i posebne uvjete:

* Visoka stručna sprema (VSS) - Završen preddiplomski i diplomski sveučilišni studij ili integrirani preddiplomski i diplomski sveučilišni studij
* Aktivno korištenje računala te sljedećih programa i alata: MS Office (Excel, Word, PowerPoint), Zoom, Google Drive
* Izvrsne komunikacijske i organizacijske vještine
* Vozačka dozvola B kategorije
* Poznavanje engleskog jezika

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda i protiv službene dužnosti, a koje je propisano Kaznenim zakonom (»Narodne novine«, br. 110/97., 27/98. – ispravak, 50/00. – Odluka Ustavnog suda Republike Hrvatske, 129/00., 51/01., 111/03., 190/03. – Odluka Ustavnog suda Republike Hrvatske, 105/04., 84/05. – ispravak, 71/06., 110/07., 152/08. i 57/11.)

Radni odnos u školskoj ustanovi ne može zasnovati osoba koja je pravomoćno osuđena za neko od kaznenih djela protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, protiv krivotvorenja, a koje je propisano Kaznenim zakonom (»Narodne novine«, br. 125/11. i 144/12.).

Radni odnos u školskoj ustanovi ne može zasnovati ni osoba protiv koje se vodi kazneni postupak za neko od kaznenih djela navedenih u stavku 1. i stavku 2. članka 106. Zakona o odgoju i obrazovanju u osnovnoj i srednjoj školi.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o odgovarajućoj vrsti obrazovanja,
* presliku osobne iskaznice,
* dokaz o državljanstvu,
* dokaz o evidentiranom radnom stažu iz matične evidencije Hrvatskog zavoda za zapošljavanje (ne starije od dana raspisivanja natječaja)
* dokaz da nema zapreke za zasnivanje radnog odnosa u školskoj ustanovi sukladno čl. 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
* dokaz o poznavanju engleskog jezika
* presliku vozačke dozvole

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

U prijavi na natječaj kandidati su obvezni navesti adresu elektroničke pošte, odnosno broj telefona putem kojeg će biti obavješteni o datumu i vremenu postupka vrednovanja.

**Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese pravodobnu, vlastoručno potpisanu i potpunu prijavu.**

**Nepotpune i nepravovremene prijave neće se razmatrati.**

**Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.**

Sukladno članku 13. stavku 3. Zakona o ravnopravnosti spolova ( NN 82/08, 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve propisane dokaze o ostvarivanju prava prednosti prema posebnom zakonu, a ima prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju na temelju posebnih propisa dužne su u prijavi na natječaj pozvati se na to pravo prednosti i priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pod jednakim uvjetima pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) uz prijavu na natječaj dužne su, osim dokaza o ispunjavanju traženih uvjeta, priložiti i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji koji su objavljeni na mrežnoj stranici Ministarstva hrvatskih branitelja. Poveznica na mrežnu stranicu Ministarstva hrvatskih branitelja s popisom dokaza potrebnih za ostvarenje prava prednosti:

[http://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](http://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21), dužne su u prijavi na natječaj pozvati se na to pravo te uz prijavu, osim dokaza o ispunjavanju traženih uvjeta, priložiti i dokaze iz članka 49. st. 1. Zakona o civilnim stradalnicima iz Domovinskog rata.

Poveznica na mrežnu stranicu Ministarstva hrvatskih branitelja s popisom dokaza potrebnih za ostvarenje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17., 98/19. i 84/21.), članku 48f. Zakona o zaštiti vojnih i civilnih invalida rata (NN 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.)., članku 9. Zakona o profesionalnoj rehabilitaciji i zapošljavanju osoba s invaliditetom (NN 84/21.), dužne su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03,198/03, 138/06 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

**Provjera kandidata: Kandidati koji ispunjavaju sve uvjete natječaja, dužni su pristupiti postupku vrednovanja prema odredbama Pravilnika o načinu i postupku zapošljavanja u Srednjoj školi Hrvatski kralj Zvonimir.** Pravilnik o načinu i postupku zapošljavanja u Srednjoj školi Hrvatski kralj Zvonimir dostupan je na poveznici:

<http://ss-hrvatskikraljzvonimir-krk.skole.hr/nastava/dokument?news_archive_view=1&news_archive_year=2019>

Sadržaj i način testiranja, područje provjere, pravni i drugi izvori za pripremanje kandidata za testiranje, bit će objavljeni na mrežnoj stranici Srednje škole Hrvatski kralj Zvonimir,

<http://ss-hrvatskikraljzvonimir-krk.skole.hr/> u rubrici pod nazivom Natječaji.

Kandidati su obvezni pristupiti provjeri znanja i sposobnosti putem pismenog i usmenog testiranja.

**Vrijeme i mjesto održavanja pismenog i usmenog testiranja te popis kandidata koji se pozivaju na testiranje objavit će se najmanje 5 dana prije dana određenog za testiranje na mrežnoj stranici škole http://ss-hrvatskikraljzvonimir-krk.skole.hr/ pod rubrikom Natječaji.**

**Kandidati koji zadovolje na pismenom testiranju ostvaruju pravo na pristup usmenom testiranju.**

**Ako kandidat ne pristupi pismenom ili usmenom testiranju, smatra se da je povukao prijavu na natječaj.**

Podnošenjem prijave na natječaj kandidati daju izričitu privolu Srednjoj školi Hrvatski kralj Zvonimir da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe

(EU) 2016/679 o zaštiti osobnih podataka i Zakona o provedi Opće uredbe o zaštiti podataka

(NN 42/18).

**Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: SREDNJA ŠKOLA HRVATSKI KRALJ ZVONIMIR, VINOGRADSKA 3, 51500 KRK sa naznakom: „za natječaj- RCK“.**

**Prijave upućene elektroničkom poštom neće se uvažavati.**

**Obavijest o rezultatu natječajnog postupka s imenom i prezimenom odabranog kandidata, Škola će objaviti na svojim mrežnim stranicama http://ss-hrvatskikraljzvonimir-krk.skole.hr/ u rubrici Natječaji u roku od 7 dana od dana odabira osobe u natječajnom postupku te će se objavom rezultata smatrati da su svi kandidati obaviješteni i neće biti pojedinačno pisano obavještavani.**

Natječaj je objavljen na mrežnoj stranici i oglasnoj ploči Srednje škole Hrvatski kralj Zvonimir te mrežnoj stranici i oglasnoj ploči Hrvatskog zavoda za zapošljavanje dana 28. rujna 2022. godine i traje do 07. listopada 2022. godine.

Ravnateljica:

Gordija Marijan, prof.